“นารถนารี รัฐปัตย์” นั่งกรรมการผู้จัดการเอสเอ็มอีแบงก์
คณะกรรมการ ธพว. มีมติแต่งตั้ง “นารถนารี รัฐปัตย์” เป็น กรรมการผู้จัดการ ตั้งแต่วันที่ 2 มี.ค. เป็นต้นไป
2 มี.ค. 2563

คณะกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ เอสเอ็มอีแบงก์ เมื่อวันที่ 27 กุมภาพันธ์ 2563 มีมติอนุมัติแต่งตั้ง นางสาวนารถนารี รัฐปัตย์ เป็น กรรมการผู้จัดการ เอสเอ็มอีแบงก์โดยผ่านความเห็นชอบจากธนาคารแห่งประเทศไทย และกระทรวงการคลัง เรียบร้อยแล้ว มีผลตั้งแต่วันที่ 2 มีนาคม 2563 เป็นต้นไป
นางสาวนารถนารี รัฐปัตย์ ปัจจุบัน อายุ 48 ปี ประวัติการทำงาน : ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) ตั้งแต่ พ.ศ. 2546 – ปัจจุบัน
สำหรับประวัติการทำงานประกอบด้วย
1 ต.ค. 2562 - 1 มี.ค.2563 รักษาการแทนกรรมการผู้จัดการ
พ.ศ. 2561- 1 มี.ค.2563 รองกรรมการผู้จัดการ รับผิดชอบเป้าหมายบริหารสินทรัพย์และNPLs กำกับดูแลสายงานบริหารคุณภาพสินเชื่อ กำกับดูแลสายงานบริหารสินทรัพย์ กำกับดูแลสายงานพัฒนาผู้ประกอบการและร่วมลงทุน และกำกับดูแลโครงการ Core Business Process System &amp; ERP
พ.ศ. 2560 – 2561 ผู้ช่วยกรรมการผู้จัดการ รับผิดชอบสายงานพัฒนาผู้ประกอบการและร่วมลงทุน และรับผิดชอบสายงานสารสนเทศและสนับสนุนการบริหาร พ.ศ. 2559 – 2560 ผู้ช่วยกรรมการผู้จัดการ รับผิดชอบสายงานพัฒนาผู้ประกอบการและร่วมลงทุน และรับผิดชอบสายงานช่วยบริหาร
พ.ศ. 2553 – 2558 ผู้อำนวยการอาวุโส สำนักกรรมการผู้จัดการ
พ.ศ. 2550 - 2552 ผู้อำนวยการฝ่ายเร่งรัดหนี้
พ.ศ. 2546 – 2549 รองผู้อำนวยการฝ่ายปรับโครงสร้างหนี้